[{"text_idx": "#000001", "text": "Ar Park a ambroug an annezidi"}, {"text_idx": "#000003", "text": "Mirdi an Touriou\u0300-tan hag ar Balizennou\u0300"}, {"text_idx": "#000005", "text": "An douarouriezh war Ragenez Kraozon"}, {"text_idx": "#000006", "text": "Karta an tiriad e-kreiz hec\u2019h azgweladur #Arvorig2040"}, {"text_idx": "#000007", "text": "Kefridiou\u0300 ha paliou\u0300 ar Park"}, {"text_idx": "#000008", "text": "Ar steun\u0303venn c\u2019hlas douar ha dour\nGwarezin\u0303 an annezou\u0300 mor : ar programm europat LIFE MARHA"}, {"text_idx": "#000009", "text": "Raktres touristerezh diwar ar glad bio-sevenadurel"}, {"text_idx": "#000013", "text": "Prantadou\u0300 kuzuliou\u0300 evit an tisavouriezh, ar c\u2019he\u0302raozan\u0303 hag an ardremez"}, {"text_idx": "#000015", "text": "Emaoc\u2019h o klask foetan\u0303 hentou\u0300 Penn-ar-Bed ? Bec\u2019h d\u2019an troadikellou\u0300 ! Gwell eo deoc\u2019h gwiskan\u0303 marteze ! ? Skoit war du Park natur rannvroel Arvorig !"}, {"text_idx": "#000017", "text": "Ma loc\u2019hit diouzh Montroulez (gant ur gar TTB \u2013 3 eur diouzh Pariz), kit gant ar GR 380 evit tremen dre Veneziou\u0300 Are, an dremmvroiou\u0300 bravan\u0303 en Argoad a-hed an 240 km (e-pad 12 devezh bennak) a gaso ac\u2019hanoc\u2019h war leiniou\u0300 Breizh, betek ar Roc\u2019h Drevezel hag ar Roc\u2019h Dredudon. War ho hent e c\u2019hellit kaout un tan\u0303va deus glad ar vro : chapel Tuchenn Sant Mikael, abati ar Releg.. Endroiou\u0300 mojennou\u0300 ar vro a kavot e koad ha kleger an Uhelgoad, e mirva naturel lanneg ar C\u2019hrannou\u0300 e vo tu deoc\u2019h luc\u2019hskeudennin\u0303 glizh-an-heol ur blantenn gigezat. Prenit ar sturlevr savet gant Kevread Fran\u0303s an troiou\u0300-bale evit bezan\u0303 ambrouget war an hent."}, {"text_idx": "#000019", "text": "Un droiad a ra 166 kilometr war aod Park an Arvorig etre Morlenn Brest, mor an Hirwazh ha Bae Douarnenez. Tro gourenez Kraozon a gaso ac\u2019hanoc\u2019h war hent ar valtouterien pe ar GR 34 (hent tro-vale-hir) dre aberiou\u0300 an Aon betek leiniou\u0300 ar Menez C\u2019homm. War an hent, war du Morgad e vo merzhet ganeoc\u2019h kaiakerien ha splujerien e mougeviou\u0300 mor; e Roskan\u0303vel e vo tu deoc\u2019h sellet ouzh ar magoariegou\u0300 hag an Tour Vauban. Diouzh noz a-hed begou\u0300 douar Kameled ha Kroazon e vo sklerijenn touriou\u0300-tan mor an Hirwazh o toullan\u0303 an den\u0303valijenn evit c\u2019hoari kuzh ganeoc\u2019h. Ezhomm ho po da gaout ganeoc\u2019h war ho hent sturlevr Kevread Fran\u0303s an troiou\u0300-bale."}, {"text_idx": "#000020", "text": "Etre ar gourenez ar meneziou\u0300 hag ar ganol : war ar belohentou\u0300 hag an hentou\u0300 glas"}, {"text_idx": "#000021", "text": "E gourenez Kraozon ul lodenn deus an hent glas a c\u2019hell bezan\u0303 implijet hag \u2018benn nebeut e vo tu loc\u2019han\u0303 diouzh Kameled evit mont betek Gwitreg, dibenn an hent glas-man\u0303."}, {"text_idx": "#000022", "text": "Loc\u2019hit diouzh Kastellin evit mont betek an Naoned en en ur vont a-hed ar ganol savet diwar urzh Napoleon. Stardit war ho troadikellou\u0300 e-pad 400 kilometr war hed an 238 skluz hag o ziez-skluz iskiz."}, {"text_idx": "#000023", "text": "Kompez a-walc\u2019h eo an hent a dremen drezhan\u0303 ar Velodysse\u0301e. Un doare plijus evit ar familh da vont asambles gant an hent evit arvestin\u0303 dremmvroiou\u0300 liesseurt ha tremen dre ge\u0302riou\u0300 istorel (Pondi, Josilin, ....). Tachennou\u0300-kampin\u0303 a zo bep an amzer a-hed ar ganol evit tremen an noz."}, {"text_idx": "#000024", "text": "M\u2019emaoc\u2019h o tont diouzh Montroulez e c\u2019hellot mont war hent ar ganol e Karaez."}, {"text_idx": "#000025", "text": "Tremen a rit dre ur frapad hent a 48 km a zo un tamm deus ar Velodysse\u0301e (belohent glas) evit treuzin\u0303 Menez Are ha tapout ar ganol. War an hent, gweladennit Montroulez, chomit a-sav e gar gozh Skrigneg, \u2018zo breman\u0303 ur bod-arsav, kit betek Mirdi ar bleiz pe betek koad ha kleger an Uhelgoad."}, {"text_idx": "#000026", "text": "Tremenit dre wennodennou\u0300 distro Meneziou\u0300 Are evit ober anaoudegezh gant an ekoreizhiadou\u0300 gouez ha dic\u2019hortozus."}, {"text_idx": "#000027", "text": "Kreizenn varegezh an Are ha Randoloisirs a ginnig pourmenadennou\u0300 war an devezh pe war veur a hini. Atant maregezh ar C\u2019harzh du a aoz beajou\u0300 war varc\u2019h war tiriad ar Park en e bezh. M\u2019emaoc\u2019h yach ha dibistig ha barrek, e c\u2019hellot mont e-pad c\u2019hwec\u2019h devezh war varc\u2019h e kribinou\u0300 Menez Are e-kerzh baleadennou\u0300 kinniget gant Caval & Go."}, {"text_idx": "#000029", "text": "Votre navigateur est de\u0301passe\u0301 !"}, {"text_idx": "#000030", "text": "Mettez a\u0300 jour votre navigateur pour voir ce site internet correctement. Mettre a\u0300 jour mon navigateur"}]